gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9369, del 27-06-2022 (2022/5851)

ACORD de 17 de juny de 2022, d'autorització de l'expedient de rescabalament 14/2022, per obligacions contretes en els exercicis 2017, 2018, 2019, 2020 i 2021.
--------------------------------------------------------------------------------------------------------------------------------------------------------------

### Dades del document

Número de DOGV
:   9369

Data del DOGV
:   27-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5851


Data del document
:   17-06-2022

Organisme emissor
:   Conselleria de Sanitat Universal i Salut Pública

Tipus de document
:   Acord

Descriptors 

:   * Conselleria de Sanitat Universal i Salut Pública

ACORD de 17 de juny de 2022, d'autorització de l'expedient de rescabalament 14/2022, per obligacions contretes en els exercicis 2017, 2018, 2019, 2020 i 2021. [2022/5851]  
D'acord amb els articles 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, a proposta de la Conselleria de Sanitat Universal i Salut Pública, el Consell, amb la deliberació prèvia, en la reunió 17 de juny de 2022,  
  
  
ACORDA  
  
Primer  
Autoritzar l'aprovació per la persona titular de la Conselleria de Sanitat Universal i Salut Pública de l'expedient de rescabalament (14/2022) com a conseqüència dels serveis prestats a la Conselleria de Sanitat Universal i Salut Pública en els exercicis 2017, 2018, 2019, 2020 i 2021, per un import total de 3.812.928,86 - (IVA inclòs).  
  
  
Segon  
Autoritzar la imputació al pressupost corrent de 2022, de les obligacions econòmiques generades en els exercicis 2017, 2018, 2019, 2020 i 2021, per un import total de 3.812.928,86 - (IVA inclòs).  
  
València, 17 de juny de 2022  
  
La consellera secretària  
MÒNICA OLTRA JARQUE
Diari Oficial de la Generalitat Valenciana


Sumari del DOGV 9471, del 16-11-2022 (2022/10762)

RESOLUCIÓ de 2 de novembre de 2022, de la Universitat d'Alacant per la qual es nomena catedràtic d'universitat en l'àrea de coneixement de Sociologia.
------------------------------------------------------------------------------------------------------------------------------------------------------

### Dades del document

Número de DOGV
:   9471

Data del DOGV
:   16-11-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/10136


Data del document
:   02-11-2022

Organisme emissor
:   Universitat d'Alacant

Tipus de document
:   Resolució

Anàlisi jurídica

RESOLUCIÓ de 2 de novembre de 2022, de la Universitat d'Alacant per la qual es nomena catedràtic d'universitat en l'àrea de coneixement de Sociologia. [2022/10624]  
D'acord amb la proposta elevada per la comissió nomenada per a jutjar la plaça de catedràtic o catedràtica d'universitat número DF03018, convocada per la Resolució d'1 de juliol de 2022 (BOE 15.07.2022), de l'àrea de coneixement de Sociologia, Departament de Sociologia I, i una vegada presentada per la persona interessada la documentació a què fa referència la base novena de la convocatòria, aquest rectorat resol:  
  
En ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la despleguen, nomenar Juan Antonio Roche Cárcel catedràtic d'universitat de l'àrea de coneixement de Sociologia, adscrita al Departament de Sociologia I.  
  
Contra aquesta resolució, que esgota la via administrativa, la persona interessada hi pot interposar un recurs contenciós administratiu davant del jutjat contenciós administratiu d'Alacant competent, en el termini de dos mesos comptadors a partir de l'endemà de ser publicada, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 6.4 de la Llei orgànica 6/2001, de 21 de desembre, d'universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i, potestativament, hi pot interposar un recurs de reposició en el termini d'un mes comptador a partir de l'endemà de ser publicada, davant de la rectora, d'acord amb el que disposen els articles 123 i 124 de la Llei 39/2015.  
  
  
Alacant, 2 de novembre de 2022.- La rectora: Amparo Navarro Faure.
Diari Oficial de la Generalitat Valenciana


Sumari del DOGV 9389, del 22-07-2022 (2022/6764)

Informació pública l'expedient d'autorització per a l'ocupació temporal de via pecuària amb referència STMA/SF/VP/2022/107.
---------------------------------------------------------------------------------------------------------------------------

### Dades del document

Número de DOGV
:   9389

Data del DOGV
:   22-07-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/6764


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública l'expedient d'autorització per a l'ocupació temporal de via pecuària amb referència STMA/SF/VP/2022/107. [2022/6764]  
S'està tramitant en la Direcció Territorial de Castelló, promogut per Masía la Espadella, SA l'expedient d'autorització per a l'ocupació temporal en vies pecuàries del terme municipal de Catí (Castelló).  
  
L'objecte de l'autorització per a l'ocupació temporal en via pecuària és la col·locació de dues porteres ramaderes que afecten a la VP núm. 2 «Cordel de la Bassa Verda o de la Salvassoria», en el TM de Catí (Castelló).  
En compliment del que es disposa en l'article 34 de la Llei 3/2014, d'11 de juliol, de Vies Pecuàries de la Comunitat Valenciana i article 64.c de la Llei 14/2003, de 10 d'abril, de Patrimoni de la Generalitat, respecte a la utilització i aprofitament dels béns de domini públic. De conformitat en l'article 83 de la Llei 39/2015, d'1 d'octubre, del procediment administratiu comú de les Administracions Públiques, aquest expedient se sotmet a informació pública.  
El que es fa públic per a general coneixement, fixant el termini d'UN MES, a partir de la publicació del present anunci, perquè els interessats puguen consultar l'expedient, així com presentar al·legacions, en horari d'atenció al públic, en les oficines de la Secció Forestal del Servei Territorial de Medi Ambient, de la Direcció Territorial d'aquesta Conselleria a Castelló, situat en la planta 2ª de l'edifici PROP de l'Av. Germans Bou, núm. 47 de Castelló de La Plana.  
  
Castelló de la Plana, 13 de juliol de 2022.- El director Territorial: Tomás Verdejo Rodríguez.
Diari Oficial de la Generalitat Valenciana


Sumari del DOGV 9428, del 15-09-2022 (2022/8246)

RESOLUCIÓ de 13 de setembre de 2022, de la Conselleria de Participació, Transparència, Cooperació i Qualitat Democràtica, per la qual es nomena personal eventual.
------------------------------------------------------------------------------------------------------------------------------------------------------------------

### Dades del document

Número de DOGV
:   9428

Data del DOGV
:   15-09-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/8246


Data del document
:   13-09-2022

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Descriptors 

:   * Conselleria de Participació, Transparència, Cooperació i Qualitat Democràtica

RESOLUCIÓ de 13 de setembre de 2022, de la Conselleria de Participació, Transparència, Cooperació i Qualitat Democràtica, per la qual es nomena personal eventual. [2022/8246]  
De conformitat amb allò que estableixen l'article 20 de la Llei 4/2021, de 16 d'abril, de la Generalitat, de la funció pública valenciana, així com el Decret 185/2015, de 16 d'octubre, del Consell, pel qual es regulen el personal i els llocs de naturalesa eventual de l'Administració de la Generalitat, i en virtut de la delegació d'atribucions continguda en la Resolució de 17 de febrer de 2021, sobre delegació de competències en determinats òrgans de la Conselleria (DOGV 9024, 19.02.2021), resolc:  
  
Nomenar Sofia Hernández Barrachina com a personal eventual amb funcions d'assessora d'assumptes generals de membres del Consell, amb unes retribucions corresponents a la categoria de C2, amb efectes de 15 de setembre de 2022.  
  
València, 13 de setembre de 2022.- El sotssecretari de la Conselleria de Participació, Transparència, Cooperació i Qualitat Democràtica (p. d. Resolució de 17 de febrer de 2021; DOGV 9024, 19.02.2021): Cristian Veses Donet.
Diari Oficial de la Generalitat Valenciana


Sumari del DOGV 9330, del 03-05-2022 (2022/3517)

Informació pública de l'autorització de la realització de l'obra subterrània per a captació d'aigües destinades a ús domèstic / proveïment urbà, al terme municipal de Tibi. Expedient ASOSUB/2020/27/03.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9330

Data del DOGV
:   03-05-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/3517


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de l'autorització de la realització de l'obra subterrània per a captació d'aigües destinades a ús domèstic / proveïment urbà, al terme municipal de Tibi. Expedient ASOSUB/2020/27/03. [2022/3517]  
La Diputació d'Alacant, amb CIF H9428875G, va sol·licitar l'autorització de l'obra subterrània per a captació d'aigües destinades a ús domèstic / proveïment urbà, al polígon: 8, parcel·la: 108, al terme municipal de TIBI en coordenades UTM ETRS89 FUS 30 X: 706912; Y: 4263267; Z: 785; consistents en un sondeig de 220 mm de diàmetre exterior, de 180 mm de diàmetre interior i 205 m de profunditat, d'acord amb el projecte presentat amb data 14 de desembre de 2020.  
Amb data 24 de febrer de 2022, en l'expedient ASOSUB/2020/27/03, el Servei Territorial d'Indústria, Energia i Mines d'Alacant va dictar una resolució administrativa d'autorització de la realització de l'obra subterrània per a captació d'aigües, on s'establia específicament que en l'execució de l'obra subterrània es tindran en compte els condicionants indicats en l'informe d'impacte ambiental, de data 31 de gener de 2022, de la Direcció General de Qualitat i Educació Ambiental.  
La qual cosa es fa pública en extracte, en compliment del que es preceptua en l'article 48 de la Llei 21/2013, de 9 de desembre, d'avaluació ambiental.  
El text complet de la resolució es podrà consultar l'endemà de la publicació en la pàgina web de la Conselleria d'Economia Sostenible, Sectors Productius, Comerç i Treball, en l'adreça electrònica següent: https://cindi.gva.es/es/web/energia/minas-alacant  
  
Alacant, 24 de febrer de 2022.- La cap del Servei Territorial d'Indústria, Energia i Mines: Rosa María Aragonés Pomares.
Diari Oficial de la Generalitat Valenciana


Sumari del DOGV 9457, del 26-10-2022 (2022/9893)

DECRET 178 /2022, de 26 d'octubre, del Consell, de cessament d'Isaura Navarro Casillas com a secretària autonòmica de Salut Pública i del Sistema Sanitari Públic.
------------------------------------------------------------------------------------------------------------------------------------------------------------------

### Dades del document

Número de DOGV
:   9457

Data del DOGV
:   26-10-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/9893


Data del document
:   26-10-2022

Organisme emissor
:   Conselleria de Sanitat Universal i Salut Pública

Tipus de document
:   Decret

Descriptors 

:   * Conselleria de Sanitat Universal i Salut Pública

DECRET 178 /2022, de 26 d'octubre, del Consell, de cessament d'Isaura Navarro Casillas com a secretària autonòmica de Salut Pública i del Sistema Sanitari Públic. [2022/9893]  
D'acord amb els articles 17.a i 28.b de la Llei 5/1983, de 30 de desembre, de la Generalitat, del Consell, a proposta del conseller de Sanitat Universal i Salut Pública, prèvia deliberació del Consell, en la reunió de 26 d'octubre de 2022,  
  
  
DECRETE  
  
El cessament d'Isaura Navarro Casillas com a secretària autonòmica de Salut Pública i del Sistema Sanitari Públic, agraint-li els serveis prestats.  
Aquest decret tindrà efectes des del dia de la publicació en el Diari Oficial de la Generalitat Valenciana.  
  
València, 26 d'octubre de 2022  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 9306, del 25-03-2022 (2022/2167)

RESOLUCIÓ de 2 de març de 2022, de la Direcció General d'Investigació i Alta Inspecció Sanitària, de la Conselleria de Sanitat Universal i Salut Pública, per la qual sotmet a informació pública l'expedient d'autorització sanitària per a implant de teixit ossi per a odontologia del centre Clínica Llobell Cortell, de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9306

Data del DOGV
:   25-03-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/2167


Organisme emissor
:   Conselleria de Sanitat Universal i Salut Pública

Tipus de document
:   Resolució

RESOLUCIÓ de 2 de març de 2022, de la Direcció General d'Investigació i Alta Inspecció Sanitària, de la Conselleria de Sanitat Universal i Salut Pública, per la qual sotmet a informació pública l'expedient d'autorització sanitària per a implant de teixit ossi per a odontologia del centre Clínica Llobell Cortell, de València. [2022/2167]  
En aquesta Direcció General d'Investigació i Alta Inspecció Sanitària s'instrueix l'expedient d'autorització sanitària per a implant de teixit ossi per a odontologia del centre Clínica Llobell Cortell.  
  
Segons l'Ordre 7/2017, de 28 d'agost, de la Conselleria de Sanitat Universal i Salut Pública per la qual es desplega el Decret 157/2014, de 3 d'octubre, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat, i en relació amb el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència de les conselleries de la Generalitat, resolc:  
  
Sotmetre aquest expedient a informació pública per un terme de vint dies, a fi que les persones interessades puguen examinar-lo i formular les observacions que estimen oportunes dins d'aquest termini, que comença a comptar l'endemà de la publicació d'aquesta resolució.  
  
L'expedient es troba en el Servei d'Acreditació, Autorització i Registre de Centres, Serveis i Establiments Sanitaris d'aquesta direcció general, situat a València, al carrer Misser Mascó, 31, on poden examinar-lo les persones interessades. Les al·legacions han de presentar-se per escrit en aquestes dependències de la Conselleria de Sanitat Universal i Salut Pública o en qualsevol òrgan administratiu dels establits en la Llei 39/2015, d'1 d'octubre, del procediment administratiu comú de les administracions públiques.  
  
  
València, 2 de març de 2022.- El director general d'Investigació i Alta Inspecció Sanitària: Javier Santos Burgos Muñoz.
Diari Oficial de la Generalitat Valenciana


Sumari del DOGV 9271, del 04-02-2022 (2022/595)

RESOLUCIÓ de 18 de gener de 2022, de la rectora de la Universitat de València, per la qual s'acorda fer públic el pressupost de la Universitat de València per a l'any 2022.
----------------------------------------------------------------------------------------------------------------------------------------------------------------------------

### Dades del document

Número de DOGV
:   9271

Data del DOGV
:   04-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/595


Data del document
:   18-01-2022

Organisme emissor
:   Universitat de València

Tipus de document
:   Resolució

RESOLUCIÓ de 18 de gener de 2022, de la rectora de la Universitat de València, per la qual s'acorda fer públic el pressupost de la Universitat de València per a l'any 2022. [2022/595]  
El Consell Social de la Universitat de València, en la sessió plenària del dia 22 de desembre de 2021, va acordar aprovar el pressupost d'aquesta universitat per a l'any 2022, fent ús de les atribucions que li confereix l'article 14.2 de la Llei orgànica 6/2001, de 21 de desembre, d'universitats, i l'article 3.b de la Llei 2/2003, de 28 de gener, de la Generalitat, de consells socials de les universitats públiques valencianes.  
Aquest rectorat, per complir el que estableix l'article 81.2 de la Llei orgànica 6/2001, d'universitats, resol fer públic en el Diari Oficial de la Generalitat Valenciana el pressupost de la Universitat de València per a l'any 2022, el resum del qual, per capítols i articles, figura com a annex a aquesta resolució.  
  
València, 18 de gener de 2022.- La rectora: M. Vicenta Mestre Escrivá.
Diari Oficial de la Generalitat Valenciana


Sumari del DOGV 9311, del 01-04-2022 (2022/2768)

Informació pública del projecte de reparcel·lació del Programa d'actuació integrada de la unitat d'execució 1 del sector La Serreta.
------------------------------------------------------------------------------------------------------------------------------------

### Dades del document

Número de DOGV
:   9311

Data del DOGV
:   01-04-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/2768


Data del document
:   23-02-2022

Organisme emissor
:   Ajuntament de la Nucia

Tipus de document
:   Anunci

Descriptors 

:   * Nucia, la
    * administració local
    * pla d'urbanisme

Informació pública del projecte de reparcel·lació del Programa d'actuació integrada de la unitat d'execució 1 del sector La Serreta. [2022/2768]  
La Junta de Govern Local de l'Ajuntament de la Nucia, en sessió celebrada el 23 de febrer de 2022, va acordar sotmetre a informació pública el contingut del Projecte de reparcel·lació del programa d'actuació integrada de la UE-1 del sector «La Serreta» per termini de (1) un mes, de conformitat amb l'article 98 del TRLOTUP.  
La documentació que integra el Projecte de reparcel·lació i que és objecte de sotmetiment a informació pública podrà consultar-se en les dependències dels serveis urbanístics de l'Ajuntament de la Nucia, situats a l'av. Porvilla, 38, durant l'horari d'obertura i amb cita prèvia, i a través del portal de transparència municipal.  
  
La Nucia, 23 de febrer de 2022.- El regidor d'Urbanisme: Miguel Angel Ivorra Devesa.
Diari Oficial de la Generalitat Valenciana


Sumari del DOGV 9424, del 09-09-2022 (2022/8069)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a una activitat terciària d'activitats esportives a l'aire lliure (expedient 2022/0155 GVA-DIC-2680679), en el terme municipal de Montanejos, situada en la parcel·la 96 del polígon 5.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9424

Data del DOGV
:   09-09-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/8069


Data del document
:   14-07-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * Montanejos
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a una activitat terciària d'activitats esportives a l'aire lliure (expedient 2022/0155 GVA-DIC-2680679), en el terme municipal de Montanejos, situada en la parcel·la 96 del polígon 5. [2022/8069]  
Gabriela Paula Gómez Gutiérrez, en representació de Rafael Bosch Noves, ha sol·licitat una declaració d'interés comunitari per a una atribució d'ús i aprofitament en sòl no urbanitzable, relativa a activitat terciària d'activitats esportives a l'aire lliure (expedient 2022/0155 GVA-DIC-2680679), en el terme municipal de Montanejos, situada en la parcel·la 96 del polígon 5.  
De conformitat amb el que es disposa en l'article 223.4.a del text refós de la Llei d'ordenació del territori, urbanisme i paisatge aprovat pel Decret legislatiu 1/2021, de 18 de juny (TRLOTUP), una vegada admesa a tràmit la sol·licitud, s'obri informació pública durant el termini de vint dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, en el qual els interessats poden consultar l'expedient de declaració d'interés comunitari i l'estudi d'integració paisatgística, així com en la pàgina web https://ovius.gva.es/oficina\_tactica i formular per escrit les observacions que estimen pertinents, en les oficines del Servei Territorial d'Urbanisme, de la Conselleria de Política Territorial, Obres Públiques i Mobilitat, av. de la Mar, núm. 16, planta primera, de Castelló de la Plana.  
  
Castelló de la Plana, 14 de juliol de 2022.- El cap del Servei Territorial d'Urbanisme: Fernando Renau Faubell.